Lav et referat af nedenstående tekst:

Tekst:
Da håndboldherrerne senest var samlet i marts, valgte landstræner Nikolaj Jacobsen at se bort fra 11 VM-guldvindere anno 2023 for i stedet at se de yngre kræfter an. Når Danmark i slutningen af april skal møde Spanien og Sverige i to Euro Cup-kampe (træningskampe, red.), er flere af de rutinerede kræfter dog tilbage. Det gælder blandt andre Niklas Landin i målet, Henrik Møllgaard i forsvaret og Rasmus Lauge i bagkæden. Herunder kan du se de 17 spillere, som landstræneren har udtaget: Målmænd: Niklas Landin, THW Kiel Emil Nielsen, Barcelona Fløjspillere: Magnus Landin, THW Kiel Emil Jakobsen, SG Flensburg-Handewitt Johan Hansen, SG Flensburg-Handewitt Stregspillere: Alexander Lynggaard, Bjerringbro-Silkeborg Lukas Jørgensen, GOG Simon Hald Jensen, SG Flensburg-Handewitt Magnus Saugstrup, Magdeburg (se note længere nede) Bagspillere: Niclas Kirkeløkke, Rhein-Neckar Löwen Rasmus Lauge, Veszprem Mathias Gidsel, Füchse Berlin Henrik Møllgaard, Aalborg Håndbold Mads Mensah Larsen, Flensburg-Handewitt Aaron Mensing, Flensburg-Handewitt Mads Hoxer, Aalborg Håndbold Thomas Arnoldsen, Skanderborg Aarhus Simon Pytlick, GOG Om de 17 udvalgte til kampene siger Nikolaj Jacobsen i en pressemeddelelse fra Dansk Håndbold Forbund: - Nu kommer flere af de rutinerede med igen. Men der er også stadigvæk nogle af de unge, jeg gerne lige vil se en gang mere i Thomas Arnoldsen og Aaron Mensing, der gjorde det godt sidst og også har præsteret godt for deres klubber, siger Nikolaj Jacobsen. Værd at bemærke Kigger man på ovenstående navne, er de mest interessante pointer umiddelbart: En række VM-guldvindere er tilbage på holdet efter friugen i marts. Kigger man på VM-truppen, er det Kevin Møller, Hans Lindberg, Lasse Møller, Michael Damgaard og Mikkel Hansen, der ikke er udtaget. Mikkel Hansen er i øvrigt stadig ikke til rådighed eller tilbage på banen, efter han i februar blev sygemeldt med stress-symptomer. Nikolaj Jacobsen har givet genvalg til Aaron Mensing, Emil Nielsen og Thomas Arnoldsen, som fik chancen ved seneste landsholdssamling i marts. Der er et lidt overraskende comeback til Alexander Lynggaard, der dog formentlig også er med, fordi Magnus Saugstrup og Emil Bergholt er ramt af skader. Magnus Saugstrup står som udtaget, fordi han bliver en del af truppen, men han kommer ikke i kamp på grund af sin skade i det ydre ledbånd. Saugstrup deltager udelukkende i samlingen for at få behandling af knæet fra landsholdets sundhedsstab og genoptræne sammen med landsholdskammeraterne, oplyser DHF. Aalborgs højreback Mads Hoxer er tilbage i varmen, efter han blev skiftet ud undervejs ved VM i januar og heller ikke blev udtaget til samlingen i marts. Danmark møder Spanien og Sverige i de to Euro Cup-kampe henholdsvis torsdag den 27. og lørdag den 29. april. Første kampe er på udebane i Spanien, mens naboopgøret spilles i Jyske Bank Boxen. - Det bliver to kampe, hvor vi skal prøve nogle ting af og se, hvad der virker og ikke virker. Så vi ved, hvad vi skal arbejde videre med frem mod EM, når vi igen mødes til oktober, forklarer landstræneren. Begge kampe kan ses på TV 2 og TV 2 Play.

Referat:
Nikolaj Jacobsen har igen navne som Niklas Landin, Henrik Møllgaard og Rasmus Lauge til rådighed, når Danmark møder Spanien og Sverige om to uger.